過舊居遇鄰家子述懷
作者：周文璞
朝代：宋

paragraphs: 憶昔玉雪時，最感鄰媼嫂。
翦羅作髮鬌，添璣綴紋褓。
今回遇孫枝，面墨體枯槁。
念彼舊宅凶，災釁失依保。
此生未還役，况復念家道。
冷節返鄉閭，江路見芳草。
奪恃罹荒饑，連歲愁浩浩。
流離在山縣，只有泉水好。
野櫻聚紫玫，衒弄晴日杲。
半爲鳥雀盜，半被奴婢討。
佰弜必盡護，盤飣如拱寶。
坐薦一盞春，便足舒遠抱。